Google leitarvélafyrirtækið hefur lagt töluvert á sig til að hýsa ýmis konar sjúkragögn fjölmargra fyrirtækja og stofnana í Bandaríkjunum og hefur það heimild til að deila gögnunum með þriðju aðilunum í mörgum tilvikum . Yfirmaður heilsudeildar fyrirtækisins , Google Health , Dr. David Feinberg segir markmið fyrirtækisins vera að hjálpa til frekar heldur en ná auknum hagnaði . „ Ég kom hingað til að gera fólk heilbrigðara , ég er ekki hérna til að selja þeim auglýsingar , “ er haft eftir honum í WSJ um málið . „ Google er gott í að hjálpa . Við viljum vera hjálpsöm með þekkingu , árangur , heilbrigði og hamingju . “ Töluverðar áhyggjur hafa risið í Bandaríkjunum af því að Google hefur sýnt þessum gagnasöfnum aukinn áhuga en bandarísk lög sem samþykkt voru um slík gagnasöfn í tíð Bill Clinton virðast mjög opin fyrir því að þriðju aðilar geti fengið aðgang að persónugreinanlegum upplýsingum . Markmið Google hefur löngum verið að skipuleggja sem mestar upplýsingar , en móðurfélagið Alphabet er jafnframt með deild sem stefnir að því að lengja líf , greina sjúkdóma fyrr , til að mynda með búnaði sem fólk gengur með og jafnvel senda lyf til fólks með drónum . Árið 2011 hætti félagið með heilbrigðisvettvang þar sem fólk gat greint sjálft frá eigin upplýsingum , en nokkru síðar fór það að byggja svipaðan grunn , undir nafninu Guardian , sem ekki virðist þó gefa sjúklingum neinn valkost . Sögðust leita að nýjum tekjuleiðum Heilbrigðiskeðjan Ascension , í St. Louis er einna fyrst til að nota nýja kerfið , en gögn þeirra eru mikið til ósamrýmanleg milli ríkja í landinu , sem hindrar möguleika til að staðla umönnun og meðferð . Í gögnum sem birt voru á kynningarfundi um verkefnið í maí kemur fram að markmiðið sé að geta sér til um hvaða meðferð fólk muni þurfa og koma auga á ónýttar tekjuleiðir . Eftir að WSJ fór að spyrjast fyrir um kerfið þrengdi félagið aðgang að gögnum um það , og hafa alríkisyfirvöld í landinu einnig farið að skoða verkefnið . Hjá Google Healt starfa um þúsund starfsmenn , en yfirmaður þeirra , Feinberg , segist vilja að félagið sé gagnsærra í starfsemi sinni . Segist hann vilja gefa starfsmönnum kost á því að vera í kerfinu eða ekki . „ Fólk er ekki að trúa því að við séum að gera það sem við segjumst vera að gera . Ég held að það sé okkur sjálfum að kenna , “ segir Dr. Feinberg . „ Það hafa verið gerð mistök , ekki satt ? Við verðum að viðurkenna það . Þess vegna verðum við að gera betur . “